เต่า หลังสวน ควง "โฟน เนวาด้า"เข้ารอบ 32 คน รอบ 16 คนมันส์สุดๆ "พุฒ อุบล" ชน "อาร์ท โคราช" ........ ศึกสอยคิว "SM SangSom 6 Red Open 2017" สนามที่ 3 ณ เอสเอ็ม สนุกเกอร์ คลับ วันที่ 15 ต.ค. จอมสอยคิวระดับตำนวน "เต่า หลังสวน" (กาญจณ์ไชย วงศ์จันทร์) จูงมือดาวรุ่งรุ่นหลาน "โฟน เนวาด้า" (ณรงค์เดช ตาขันทอง) ผ่านเข้ารอบ 32 คนได้แบบสบายๆ เช่นเดียวกับมือดีๆอย่าง "ป้อม เนวาด้า", "เติ้ล โคราช", "เจี๊ยบ แมนยู", "พล ศรีราชา", "เตี้ย ขอนแก่น" ฯลฯ ส่วนในรอบ 32 คนที่แข่งในรอบสุดท้ายของวันนี้ "พุฒ อุบล" (ประวิทย์ วรรณแสง) เฉือนเอาชนะนักแทงร่างโย่ง "โก้ โคราช" (ชัยวัฒน์ อ่อนวาจา) 4-3 เฟรม ผ่านเข้ารอบ 16 คน ไปชนกับ "อาร์ท โคราช" (อัครเดช วีระสัตรา) ที่เอาชนะมือดีจากลาวที่ข้ามฝั่งโขงมาแข่ง "สุลิยา มีนาลาวงค์" 4-2 เฟรม ซึ่งในวันพรุ่งนี้จะเริ่มทำการแข่งขันในเวลา 11.00 น. ทางเพจ SnookerSociety จะแชร์มาจากเพจ SangSom 6 Red ให้ได้ชมกันทุกคู่ ..... เรื่อง : แอดฯชัช ภาพ : โต้ง แสงโสม